stanford-oval/wikipedia huggingface dataset:
Oulun Eteläisen instituutti
Tutkimus > Maanalaisen fysiikan tutkimusryhmä, CUPP

Maanalaisen fysiikan tutkimusryhmän CUPP:in laboratorio sijaitsee Pyhäsalmi Mine Oy:n kaivoksessa Pyhäjärvellä. Laboratoriossa on laajan kansainvälisen yhteistyöverkoston kanssa toteutettu useita tieteellisiä kokeita vuodesta 2001 alkaen.
Oulun ja Jyväskylän yliopistojen, Venäjän tiedeakatemian ja Århusin yliopiston yhteistyöllä laboratorioon rakennetaan parhaillaanmilloin? EMMA-koetta. Lisäksi tutkimusryhmä osallistuu LAGUNA-hankkeeseen, joka suunnittelee erittäin suuren hiukkasfysiikan tutkimusinfrastruktuurin rakentamista Eurooppaan. Pyhäsalmen kaivos on sille erittäin potentiaalinen sijoituspaikka[lähde? ].
Tutkimus > RFMedia

RFMedia-laboratorio on yhteinen CENTRIA Tutkimuksen ja kehityksen kanssa. Laboratorio toteuttaa yhdessä alueen yritysten ja koulutusorganisaatioiden langattoman tiedonsiirron ja digitaalisen median tutkimus- ja kehitystoimintaa. Laboratorion tutkimuskohteita ovat digitaalinen holografia, langaton tiedonsiirto sekä digitaalinen media.
Tutkimus > Tulevaisuuden tuotantoteknologiat, FMT

Tulevaisuuden tuotantoteknologiat -tutkimusryhmä keskittyy tutkimuksessaan levymäisen materiaalin tuotteeksi jalostamisen tekniikoihin ja menetelmiin. Tutkimusalueita ovat mm. laser- ja laseravusteiset prosessit, ultralujat materiaalit ja niiden konepajakäyttäytyminen, ohutlevytuotteiden valmistustekniikka, muovaus. Pääosa ryhmän tutkijoista toimii Nivalassa ELME Studiossa ja loput Oulussa yliopiston kampuksella konetekniikan osastolla.
Tutkimus > Mikroyrittäjyys

Mikroyrittäjyyden tutkimusryhmä on perustettu syksyllä 2011. Tutkimusryhmän keskeiset tutkimusteemat liittyvät alueelliseen yrittäjyysilmaston kehittämiseen, yrityksen kasvun tukemiseen, kansainvälistymisen edistämiseen, rahoitus- ja kannustejärjestelmiin, harvaan asutun alueen liiketoimintaympäristön ymmärtämiseen sekä tutkimus-, kehitys- ja innovaatiotoiminnan tukemiseen.
Tutkimus > Soveltava ICT-tutkimus

Oulun yliopiston Raahen toimipisteessä tehdään soveltavaa tieto- ja viestintäteknologian (ICT) tutkimusta eri toimialoilla. Raahen toimipiste organisoi yliopistollista tutkimusta ja kehittämistoimintaa Raahen seutukunnan alueella myös muuten sekä osallistuu Raahessa toimivan Pehr Brahe -ICT-keskuksen tutkimusyhteistyöhön.
Kehittäminen

Oulun Eteläisen instituutin tehtävänä on edistää yliopistollista tutkimusta, koulutusta ja kehittämistoimintaa omalla toiminta-alueellaan. Toiminnan tavoitteena on kehittää merkittävästi Oulun Eteläisen alueen innovaatioympäristöä ja elinkeinoelämää vahvistamalla kansainvälisyyttä, TKI-toimintaa ja osaamista.
Koulutus > Teknologiakasvatus

Teknologiakasvatuksen täydennyskoulutus kehittää opettajien valmiuksia teknologiaopetuksen antamiseen erityisesti peruskoulussa ja toisella asteella, mutta myös korkea-asteella.
Koulutus > Koulutushankkeet

Oulun Eteläisen instituutti suunnittelee yliopistollisia koulutuksia. Esiselvityksiä ja koulutustarveselvityksiä voidaan tehdä yhdessä esimerkiksi yritysten, kauppakamariosastojen ja yrittäjäjärjestöjen kanssa. Se voi suunnitella koulutusohjelmien sisältöä yhteistyössä tiedekuntien ja ainelaitosten kanssa sekä huolehtia rahoituksen hakemisesta koulutushankkeille.
Koulutus > Opiskelijapalvelut

Oulun Eteläisen instituutti tarjoaa maksuttomia palveluja yliopisto-opiskelijoille. Tarjolla on lisätietoja etäopiskelumahdollisuuksista Oulun Eteläisen alueella ja  pysähdyksissä olevien opintojen jatkamiseen liittyvää neuvontaa. Lisäksi on mahdollisuus osallistua gradupiiriin ja tenttiä yliopisto-opintoihin liittyviä kursseja, mikäli oma ainelaitos hyväksyy etätenttien suorittamisen.
Aiheesta muualla

http://www.oei.fi (Arkistoitu – Internet Archive)
http://www.oulu.fi/yliopisto
http://ratoy.oulu.fi/
http://www.oulu.fi/teknokas (Arkistoitu – Internet Archive)
http://www.cupp.fi
Harvasoluiset

| Harvasoluiset |
| --- | --- |
 Dicyema japonicum
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Harvasoluiset Mesozoa  van Beneden, 1876
Alaryhmät
 Mustekalanharvasoluiset Dicyemida  Madonharvasoluiset Orthonectida 
Infobox OKNimi-testi OK: 
Harvasoluiset eli mesotsooit (Mesozoa) on aiemmin käytössä ollut eläinkunnan pääjakso, jonka jäsenillä ei ollut täydellistä eläimille tyypillistä ruumiinrakennetta. Siihen kuului kaksi ryhmää, madonharvasoluiset (Orthonectida) ja mustekalanharvasoluiset (Dicyemida). Lisäksi harvasoluiset voitiin luokitella yhdessä laakkoeläinten (Placozoa) kanssa alakunnaksi Agnotozoa. Nykyisen tietämyksen valossa harvasoluiset ei ole monofyleettinen ryhmä, ja nimeä käytetään vain kuvailevassa eikä enää luokittelevassa merkityksessä. Mustekalanharvasoluiset ja madonharvasoluiset luokitellaan nykyisin omiksi pääjaksoikseen, mutta DNA-analyysien perusteella madonharvasoluiset vaikuttavat itse asiassa muodostavan ryhmän nivelmatojen pääjaksossa (Annelida). Kaikki tunnetut harvasoluiset ovat madonmuotoisia ja ne elävät loisina selkärangattomissa merieläimissä.
Greencycle

Greencycle (lyh. GC) oli suomalainen, Kajaanissa pääkonttoriaan pitävä sähköpyöriin, polkupyörän sähköistämiseen ja muihin kevyisiin sähkötoimisiin henkilökuljettimiin erikoistunut yritys. Päätoimialana Greencyclellä oli sähköistyssarjojen kehittäminen, maahantuonti, jälleenmyynti sekä polkupyörän sähköistyspalvelu.
Historia

Greencycle perustettiin toiminimenä vuonna 2011. Yritys sai alkunsa pienen harrastajajoukon päätöksestä ryhtyä tuomaan maahan polkupyörän sähköistyssarjoja, sillä vuonna 2011 sähköistyssarjat olivat Suomessa kohtalaisen tuntemattomia eikä Suomesta saanut kunnollisia muunnossarjoja. Silloiset sarjat olivat joko hyvin heikkolaatuisia ja epäluotettavia tai hinnoittelultaan tavallisen pyöräilijän saavuttamattomissa.
Vuonna 2014 Greencycle kehitti ensimmäisen oman, Suomen olosuhteisiin suunnitellun muunnossarjansa.
Vuonna 2015 Greencycle muuttui osakeyhtiöksi, koska toiminimi asetti rajoitteita yrityksen kasvaneelle toiminnalle. Vuonna 2015 Greencyclen muunnossarjat hyväksyttiin viralliseksi tuotemerkiksi. Samana vuonna lanseerattiin joukko muita Greencycle-tuotteita polkupyörän sähköistämiseen.
Greencycle oli myös mukana liikenneviraston (Trafi) ja Demos Helsingin järjestämässä "sähköavusteisten polkupyörien tiekartta" -hankkeessa 2015.
Tuotteet

Sähköistyssarjojen, litiumakkujen sekä muiden sähköpyörätuotteiden lisäksi Greencycle myi ja toi maahan muitakin sähköisiä kevyitä henkilökohtaisia liikkumis- ja liikuntavälineitä sekä laitteita. Greencycle toi maahan muun muassa kokoontaitettavia sähköpyörätuoleja, tasapainoskoottereita, Segway-tyylisiä henkilökuljettimia, valmiita sähköistettyjä polkupyöriä sekä muiden polttoainekäyttöisten laitteiden sähköistyssarjoja.
Vuonna 2016 Greencycle aloitti vähittäismyynnin lisäksi tukkumyynnin.
Aiheesta muualla

Yrityksen kotisivut (Arkistoitu – Internet Archive)
Paramoren diskografia

| 0 | 1 | 2 |
| --- | --- | --- |
 Paramore esiintymässä Lontoossa vuonna 2017
Julkaisut
| ↙Studioalbumit | 6 |  |
| ↙Livealbumit | 2 |  |
| ↙EP:t | 5 |  |
| ↙Singlet | 26 |  |
| ↙Musiikkivideot | 28 |  |
Viitteet
Paramore on yhdysvaltalainen vaihtoehtorockyhtye, joka on julkaissut viisi studioalbumia, neljä EP:tä, kaksi livealbumia, 26 singleä, yhden videoalbumin, ja 26 musiikkivideota.
Albumit > Studioalbumit

| Albumi | Albumin tiedot | Listasijoitukset> USA  | Listasijoitukset> AUS  | Listasijoitukset> AUT  | Listasijoitukset> CAN  | Listasijoitukset> FIN  | Listasijoitukset> GER  | Listasijoitukset> IRL  | Listasijoitukset> NL  | Listasijoitukset> NZL  | Listasijoitukset> UK  |
| --- | --- | --- | --- | --- | --- | --- | --- | --- | --- | --- | --- |
| All We Know Is Falling |  Julkaistu: 26. heinäkuuta 2005  Levy-yhtiö: Fueled by Ramen  Formaatit: CD, LP, digitaalinen lataus | — | — | — | — | — | — | — | — | — | 51 |
| RIOT! |  Julkaistu: 12. kesäkuuta 2007  Levy-yhtiö: Fueled by Ramen  Formaatit: CD, LP, digitaalinen lataus | 15 | 47 | 66 | — | 26 | 63 | 53 | 61 | 15 | 24 |
| Brand New Eyes |  Julkaistu: 29. syyskuuta 2009  Levy-yhtiö: Fueled by Ramen  Formaatit: CD, LP, digitaalinen lataus | 2 | 1 | 6 | 3 | 5 | 7 | 1 | 23 | 1 | 1 |
| Paramore |  Julkaistu: 9. huhtikuuta 2013  Levy-yhtiö: Fueled by Ramen  Formaatit: CD, digitaalinen lataus | 1 | 1 | 13 |  | 10 |  | 1 | 18 |  | 1 |
| After Laughter |  Julkaistu: 12. toukokuuta 2017  Levy-yhtiö: Fueled by Ramen  Formaatit: CD, LP, digitaalinen lataus | 6 | 3 | 10 |  | 14 |  | 4 | 17 |  | 4 |
| This Is Why |  Julkaistu: 10. helmikuuta 2023 |  |  |  |  |  |  |  |  |  |  |
Albumit > Livealbumit

| Albumi | Albumin tiedot | Peak chart positions> USA  | Peak chart positions> AUS  | Peak chart positions> FIN  | Peak chart positions> UK  |
| --- | --- | --- | --- | --- | --- |
| Live in the UK 2008 |  Julkaistu: 30. tammikuuta 2008  Levy-yhtiö: Fueled by Ramen  Formaatit: CD, digitaalinen lataus | — | — | — | — |
| The Final Riot! |  Julkaistu: 25. marraskuuta 2008  Levy-yhtiö: Fueled by Ramen  Formaatit: CD, DVD, Blu-ray, digitaalinen lataus | 88 | 38 | 31 | 153 |
Albumit > EP:t

| EP | EP:n tiedot |
| --- | --- |
The Summer Tic EP:  Julkaistu: 2. elokuuta 2006  Levy-yhtiö: Fueled by Ramen  Formaatit: CD, digitaalinen lataus
2010 Summer Tour EP:  Julkaistu: 10. elokuuta 2010  Levy-yhtiö: Fueled by Ramen  Formaatit: CD, digitaalinen lataus
The Only Exception EP:  Julkaistu: 28. syyskuuta 2010  Levy-yhtiö: Fueled by Ramen  Formaatit: CD, digitaalinen lataus, suoratoisto
Singles Club:  Julkaistu: 2011  Levy-yhtiö: Fueled by Ramen  Formaatit: LP, digitaalinen lataus, suoratoisto
Albumit > Soundtrackit

| Vuosi | Kappale | Albumi |
| --- | --- | --- |
| 2008 | "Misery Business" | Music from Degrassi: The Next Generation |
| 2008 | "I Caught Myself" | Twilight (soundtrack) |
Singlet

| Vuosi | Kappale | Listasijoitukset> US  | Listasijoitukset> FI  | Listasijoitukset> UK  | Albumi |
| --- | --- | --- | --- | --- | --- |
| 2005 | Pressure | — | — | — | All We Know Is Falling |
| 2005 | Emergency | — | — | — | All We Know Is Falling |
| 2006 | All We Know | — | — | — | All We Know Is Falling |
| 2007 | Misery Business | 26 | — | 17 | RIOT! |
| 2007 | Hallelujah (UK single) | — | — | — | RIOT! |
| 2007 | Crushcrushcrush | 54 | 4 | 61 | RIOT! |
| 2008 | That’s What You Get | 66 | — | 55 | RIOT! |
| 2008 | Decode | 33 | 9 | 52 | Twilight: Original Motion Picture Soundtrack |
| 2009 | Ignorance | 67 | — | 14 | Brand New Eyes |
| 2009 | Brick by Boring Brick | — | — | 85 | Brand New Eyes |
| 2010 | The Only Exception | 24 | — | 31 | Brand New Eyes |
| 2010 | Careful | 78 | — | — | Brand New Eyes |
| 2010 | Playing God | — | — | — | Brand New Eyes |
| 2011 | Monster | 36 | — | 21 | Transformers: Dark of the Moon – The Album |
| 2013 | Now | — | — | 39 | Paramore |
| 2013 | Still Into You | 24 | — | 15 | Paramore |
| 2013 | Daydreaming | — | — | — | Paramore |
| 2014 | Ain’t It Fun | 10 | — | — | Paramore |
| 2017 | Hard Times | 90 | — | 34 | After Laughter |
| 2017 | Told You So | — | — | — | After Laughter |
| 2017 | Fake Happy | — | — | — | After Laughter |
| 2018 | Rose-Colored Boy | — | — | — | After Laughter |
| 2018 | Caught in the Middle | — | — | — | After Laughter |
| 2022 | This Is Why |  |  |  | This Is Why |
| 2022 | The News |  |  |  | This Is Why |
| 2023 | C’est Comme Ça |  |  |  | This Is Why |
Musiikkivideot

Pressure (2005)
Emergency (2006)
All We Know (2006)
Misery Business (2007)
Hallelujah (2007)
Crushcrushcrush (2007)
That's What You Get (2008)
Decode (2008)
Ignorance (2009)
Brick by Boring Brick (2009)
The Only Exception (2010)
Careful (2010)
Playing God (2010)
Monster (2011)
Now (2013)
Cloud (2013)
Still into You (2013)
Anklebiters (2013)
Daydreaming (2013)
Ain't It Fun (2014)
Last Hope (Live) (2014)
Hate to See Your Heart Break (feat. Joy Williams) (2014)
Hard Times (2017)
Told You So (2017)
Fake Happy (2017)
Rose-Colored Boy (2018)
Caught in the Middle (2018)
This Is Why (2022)
Grimsbyn ja Imminghamin satama

Grimsbyn ja Imminghamin sataman sijainti
Grimsbyn ja Imminghamin satama (engl. Port of Grimsby and Immingham, Grimsby & Immingham, LOCODE:   GB GSY ja GB IMM) on Pohjanmeren länsirannalla ja Englannin koillisosassa, Yorkshiren ja Humbern hallintoalueen vierekkäisissä Grimsbyn ja Imminghamin kaupungeissa sijaitseva Ison-Britannian suurin merisatama. Grimsbyn ja Imminghamin satamien välinen etäisyys vajaa 10 kilometriä. Satamat sijaitsevat Humberjoen estuaarissa.
Imminghamin sataman irtolastiterminaalia
Kaksi irtolastialusta Imminghamin satamassa
Vuonna 2011 sataman kautta kulki yhteensä 57,2 miljoonaa tonnia rahtia. Tästä 20,3 miljoonaa tonnia oli öljyn tai nesteytetyn kaasun kuljetusta (nestebulk) ja 36,9 miljoonaa tonnia muuta rahtia. Konttiliikenteen osuus rahdista oli vähäinen. Grimsbyn ja Imminghamin satama kuuluu Associated British Ports -satamayrityksen satamiin.
| Vuosi | 2006  | 2007  | 2008  | 2009  | 2010 | 2011  |
| --- | --- | --- | --- | --- | --- | --- |
| kokonaisrahti (milj. t.) | 57,0 | 57,7 | 55,6 | 54,7 | 54,0 56,0 | 57,2 |
Aiheesta muualla

Associated British Ports: Grimsby & Immingham (Arkistoitu – Internet Archive) (englanniksi) (abports.co.uk)
Associated British Ports: Grimsby Port (Arkistoitu – Internet Archive) Map of Grimsby Port (pdf)[vanhentunut linkki] (englanniksi) (abports.co.uk)
Associated British Ports: Immingham Port (Arkistoitu – Internet Archive) Map of Immingham Port (pdf) (Arkistoitu – Internet Archive) (englanniksi) (abports.co.uk)
Port and Logistics (Arkistoitu – Internet Archive) (englanniksi) (greatergrimsby.net)
Harry Viiala

Harry Olavi Viiala (s. 29. kesäkuuta 1951 Helsingin maalaiskunta) on suomalainen insinööri, yrittäjä ja yritysjohtaja, joka on saanut teollisuusneuvoksen arvonimen.
Harry Viiala syntyi Helmer ja Doris Viialan perheeseen. Hänen puolisonsa on Taina Helena Viiala. Harry Viiala valmistui insinööriksi Helsingin teknillisestä oppilaitoksesta 1981. Hän oli Höyrytys Oy:n, vuodesta 2005 Päähöyry Oy, palveluksessa vuodesta 1970, toimien yhtiön hallituksen jäsenenä ja puheenjohtajana sekä toimitusjohtajana. Oy Filtertek Ab:n, vuodesta 2006 Sevpro Oy, toimitusjohtaja Viiala oli 2005–2011 ja hän on ollut yhtiön hallituksen puheenjohtaja. Viiala on lisäksi toiminut HLR Energia Oy:n, Hyxo Oy:n, Vodapro Oy:n, Septek Oy:n ja AA-Control Oy:n toimitusjohtajana ja hallituksissa, samoin kuin useiden muiden vedenkäsittelyn ja energiapalveluyritysten johtoelimissä. Hänellä on ollut myös liike-elämän ja muita asiantuntija- ja luottamustehtäviä. Teollisuusneuvoksen arvonimen Viiala sai 2011.
Grimsta

Ilmakuva Grimstasta.
Grimsta on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Hässelby-Vällingbyn kaupunginosa-alueeseen. Kaupunginosaa rajaavat Hässelby Strandin, Hässelby Gårdin, Vällingbyn ja Blackebergin kaupunginosat, ja sillä on myös vesirajaa Ekerön kunnan kanssa. Grimsta muodostettiin vuonna 1956. Nykyisin siellä on asukkaita noin 3700. Maa-alaltaan kaupunginosa on noin 2,66 neliökilometrin suuruinen.
Aiheesta muualla

Wikimedia Commonsissa on kuvia tai muita tiedostoja aiheesta .
Stockholms stadsmuseum: Grimsta (ruotsiksi)
Tukholman kaupunginosat
Göran Bergman

Göran Gustaf Konstantin Bergman (31. tammikuuta 1919 Helsinki – 9. heinäkuuta 1991 Helsinki) oli suomalainen (suomenruotsalainen) biologi, erityisalanaan lintutiede.
Henkilöhistoria

Göran Bergmanin vanhemmat olivat filosofian maisteri Gustaf Konstantin Bergman ja Esther Maria Stenbäck ja puoliso vuodesta 1943 Kajsa Ulla Forss. Bergman tuli ylioppilaaksi 1937 ja valmistui filosofian kandidaatiksi 1946 ja lisensiaatiksi 1949.
Bergman tutki etenkin Suomenlahden saaristolinnustoa ja hylkeitä. Hän oli Helsingin yliopiston eläinmuseon museonhoitaja 1958–1968 ja kustos 1968–1986. ja luonnonsuojeluaatteen voimahahmoja. Bergman julkaisi kymmeniä, pääasiassa saaristolinnustoa käsitteleviä, kirjoituksia sekä kotimaisissa että ulkomaisissa tieteellisissä sarjoissa. Hän oli Suomen lintuatlas -kirjan työryhmän jäsenenä 1970–1980-luvuilla. Työryhmä sai tiedonjulkistamisen valtionpalkinnon 1984.  Bergmanin etologinen lintututkimus sai myös jatkoa koiran etologiaa käsittelevässä kirjassa Koiran käyttäytyminen, joka oli ensimmäisiä alansa teoksia. Hän oli mukana ruotsinkielisen Naturväktarna-radio-ohjelman kaikissa lähetyksissä ohjelman alusta vuonna 1971 vuoteen 1990 saakka. Bergman oli myös innokas purjehtija ja saariston tuntija. Hän vietti kaiken vapaa-aikansa omassa saaressaan Porkkalassa, ja siellä hän teki myös suurimman osan kenttätyöstään vuoden 1963 jälkeen.
Bergman sai professorin arvonimen vuonna 1976, Suomen Tiedeseuran jäsen hänestä tuli 1955.
Teoksia

Lintujen elämä. Otava, Helsinki, 1953.
Vår fågelskärgård. Söderström & C:o Förlags Ab, 1968.
Linnut ja saaristomme. 1969.
Koiran käyttäytyminen (Varför gör hunden så) , 1968 (uudistettu laitos 1980).
Hans Christensen

| Hans Christensen> Henkilötiedot |
| --- | --- |
Syntynyt: 4. huhtikuuta 1932 Suojärvi
Kuollut: 27. joulukuuta 2017 (85 vuotta) Helsinki
Sotilashenkilö
Palvelusmaa(t):   Suomi
Palvelusvuodet:  1954–
Komentajuudet:  Uudenmaan prikaati (1980–1984) YK:n sotilastarkkailijaosaston UNTSOn komentaja (1990-1992)
Sotilasarvo:  Kenraalimajuri
Hans Henrik Sweijstrup Christensen (4. huhtikuuta 1932 Suojärvi – 27. joulukuuta 2017 Helsinki) oli suomalainen kenraalimajuri.
Christensenin vanhemmat olivat liikemies Harry Christensen ja opettaja Anna Vairinen, hänen puolisonsa vuodesta 1957 oli Marja-Leena Simelius. Christensen kirjoitti ylioppilaaksi Kallion yhteiskoulusta 1953, suoritti Kadettikoulun 1956, opiskeli Sotakorkeakoulun Maasotalinjalla 1963–1965, maanpuolustuskurssin 1975 ja ylimmän johdon kurssin 1988.
Hän toimi opetusupseerina RUKssa 1958–1960 ja PstK/RUK:n päällikkönä 1961–1962, toimistoupseerina Pääesikunnassa 1962–1963. Vuosina 1965–1967 hän toimi vanhempana toimistoupseerina Puolustusministeriössä ja 1967–1968 sekä 1972–1973 toimistoesiupseerina Pääesikunnan tiedotusosastolla. 1969–1972 Christensen toimi sotilas-, laivasto ja ilmailuasiamiehen apulaisena Lontoossa ja Haagissa. 1974–1975 hän toimi Uudenmaan prikaatin jääkäripataljoonan komentajana, Suomen Belgradin suurlähetystön sotilas-, laivasto- ja ilmailuasiamiehenä 1975–1976, Suomen Wienin suurlähetystön sotilas- ja ilmailuasiamiehenä 1976–1978 sekä Pääesikunnan tiedusteluosaston toimistopäällikkönä 1978–1980 ja ulkomaan osaston päällikkönä 1984–1987, oltuaan Uudenmaan prikaatin komentaja 1980–1984. Christensen oli puolustusministeriön sotilasasiainosaston päällikkö 1987–1990 ja YK:n sotilastarkkailijaosaston UNTSOn komentaja 1990-1992–1992.
Christensen ylennettiin vänrikiksi 1954, luutnantiksi 1957, yliluutnantiksi 1960, kapteeniksi 1963, majuriksi 1968, everstiluutnantiksi 1973, everstiksi 1980 ja kenraalimajuriksi 1987.
Aiheesta muualla

Hans Christensenin muistokirjoitus Helsingin Sanomissa
Hans Christian Gram

Hans Christian Gram
Hans Christian Gram (13. syyskuuta 1853 – 14. marraskuuta 1938) oli tanskalainen bakteriologi ja lääkäri. Hänen vanhempansa olivat professori Frederik Terkel Julius Gram ja Louise Christiane Roulund. Gram aloitti nuorena kasvitieteen opinnot, valmistui vuonna 1871 ja toimi eläintieteilijä Japetus Steenstrupin assistenttina 1873–1874. Pian hän kiinnostui lääketieteestä, ja valmistui Kööpenhaminan yliopistosta lääkäriksi vuonna 1878. Gram matkusti vuosina 1878–1885 ympäri Eurooppaa perehtyen farmakologiaan ja bakteriologiaan Strassburgissa, Marburgissa ja Berliinissä. Hän meni naimisiin vuonna 1889 Louise I. C. Lohsen kanssa. Vuonna 1891 hänet nimitettiin Kööpenhaminan yliopiston farmakologian professoriksi.
Gram kehitti Berliinissä vuonna 1884 menetelmän, jonka avulla bakteerit voitiin erottaa kahteen tyyppiin soluseinän rakenteen mukaan. Värjäysmenetelmän nimeksi vakiintui keksijänsä mukaan gramvärjäys, ja bakteerit voitiin luokitella grampositiivisiin tai gramnegatiivisiin tyyppeihin. Menetelmä on modernissa mikrobiologiassa edelleen laajassa käytössä bakteerien tunnistamisprosessissa.
Julkaisuja

Blodet hos Klorotiske med Hensyn til Blodlegemernes Tal og Størrelse hos Mennesket. (1882)
Undersøgelser over de røde Blodlegemers Størrelse hos Mennesket. (väitöskirja, 1883)
Über die isolirte Färbung der Schizomyceten in Schnitt- und Trockenpräparaten. (1884) Fortschritte der Medizin, 2: 185.
Klinischer Versuch über die diuretische Wirkung der Theobromin. (1890) Therapeutisches Monatsheft. IV, Diuretin.
Lægemidlernes Egenskaber og Doser i Tabelform. (1897)
Klinisk-therapeutiske Forelæsninger for de Studerende. 4 vol. (1902–1909)
Gunnar Jervill

| Mitalit> Maa:   Ruotsi.Miesten jousiammunta. Olympialaiset  | Mitalit> Maa:   Ruotsi.Miesten jousiammunta. Olympialaiset  | Mitalit> Maa:   Ruotsi.Miesten jousiammunta. Olympialaiset  | Maa:   Ruotsi> Miesten jousiammunta. |
| --- | --- | --- | --- |
|  Hopeaa | München 1972 | yksilökilpailu |  |
Gunnar Jervill (s. 23. marraskuuta 1945 Göteborg) on ruotsalainen kilpauransa päättänyt jousiampuja. Hän kilpaili Münchenin kesäolympialaisissa 1972 saaden hopeaa yksilökilpailussa. Hän osallistui myös Montréalin kesäolympialaisiin 1976 ja jäi siellä yksilökilpailussa 14. sijalle.
Harry Triguboff

| Harry Triguboff |
| --- | --- |
 Harry Triguboff ja hänen poikansa Adam Triguboff.
Henkilötiedot
Syntynyt: 3. maaliskuuta 1933 (ikä 91) Liaoning, Kiina
Muut tiedot
Omaisuus:  10 miljardia dollaria (6/2019)
Yritys:  Meriton Group
Aiheesta muualla
Kotisivu
Harry Triguboff (s. 3. maaliskuuta 1933 Liaoning, Kiina) on australialainen yritysjohtaja ja yksi maan rikkaimmista henkilöistä. Triguboff on luonut omaisuutensa pääasiassa kiinteistöillä. Hänen omaisuuden arvoksi lasketaan 10 miljardia Yhdysvaltain dollaria. Forbesin Australian 50 rikkaimmain listalla hänen sijoituksensa toinen.
Harry Triguboff syntyi Kiinassa venäläistaustaiseen juutalaisperheeseen. Australiaan hän saapui teini-ikäisenä vuonna 1948. Hän aloitti työuransa tekstiilien parissa, kunnes siirtyi kiinteistötoimintaan 1960-luvulla. Triguboff on naimisissa ja hänellä on kaksi lasta.
Menestyksensä hän loi kiinteistöillä. Meriton-yhtiö on erikoistunut asuinkäyttöön tarkoitettuihin tornitaloprojekteihin, erityisesti Lounais-Queenslandin osavaltiossa Brisbanen ympärillä. Lempinimi "High Rise Harry" tulikin juuri 75 000 asunnon nopeasta rakentamisesta markkinoiden tarpeeseen.
Guifré el Pilós

Patsas Madridissa.
Guifré el Pilós (n. 840-897) oli katalonialainen kreivi joka eli 800-luvun loppupuolella. Hänen valtakautensa aikana Katalonian hallinto kehittyi löyhästä feodaaliyhteiskunnasta perinnöllisen aatelin hallitsemaksi kreivikunnaksi. Ennen hänen aikaansa karolingit nimittivät uuden Barcelonan kreivin kulloistenkin mieltymysten mukaan, mutta Guifré el Pilósin seuraajaksi tuli hänen poikansa. Kehitys johti siihen, että Borrell II katkaisi siteet frankkeihin kokonaan. Tämän takia nykyiset katalonialaiset nationalistit kunnioittavat Guifré el Pilósia yhtenä kansakuntansa isistä.
Guifré el Pilósista tuli Urgellin ja Cerdanyan kreivi frankkikuningas Kaarle Kaljupään päätöksellä vuonna 870, ja Barcelonan ja Gironan kreivi vuonna 878. Hänen merkittävin saavutuksensa oli Katalonian keskiosien asuttaminen ja selvän rajalinjan luominen muslimien ja kristittyjen hallitsemien alueiden välille. Raja kulki Llobregat- ja Segre-jokien välistä vedenjakajaa pitkin. Hän perusti luostarin Ripolliin ja palautti piispanistuimen Vicin hiippakuntaan. Hän kuoli Navesin taistelussa vuonna 897, ja hänen läänityksensä jaettiin hänen poikiensa kesken. Tästä alkoi Katalonan perinnöllinen maa-aateli.
Guifré el Pilós on haudattu perustamaansa Ripellin luostariin.
Katalonian lippu.
Legendan mukaan Katalonian lipun punaiset raidat tulevat Ludvig Hurskaan sormista, jotka tahraantuivat haavoittuneen kreivin vereen ja vetivät juovat kultaiseen kilpeen.